પોરબંદરઃ છાયા પાલિકાના વોર્ડ નં ૪ માં આવેલ કુમાર પે સેન્ટર શાળા સામે ના વિસ્તાર માં છેલ્લા ઘણા સમય થી પીવાના પાણી નું અનિયમિત વિતરણ કરવામાં આવે છે અને વિતરણ થાય ત્યારે પણ પુરતું વિતરણ કરવામાં આવતું નથી આથી સ્થાનિકો એ રોષભેર પાલિકા ને રજૂઆત કરી છે છાયા વોર્ડ નં ૪ માં આવેલ કુમાર પે સેન્ટર શાળા ની સામે રહેતા રહેવાસીઓ દ્વારા પાલિકા ને લેખિત રજૂઆત કરી ને જણાવ્યું છે કે છેલ્લા ઘણા સમય થી તેમના વિસ્તાર માં પની નો પુરવઠો સપ્લાય કરવામાં આવતો નથી કાયદેસર નળ જોડાણ ધરાવતા હોવા છતાં આવશ્યક જરૂરિયાત મુજબ પાણી નહી મળતા અને પાણી પુરવઠો બંધ રહેતા લોકો ને ભારે હાડમારી નો સામનો કરવો પડે છે પોરબંદર શહેર અને છાયા શહેર ને પીવાના પાણી પૂરું પાડતા ફેદાળા ડેમ માં પણ પુરતું પાણી હોવા છતાં અહી પાણી મળતું નથી અને પાલિકા ના સત્તાવાળાઓ ને અવારનવાર મૌખિક રજૂઆત કરતા તેમના દ્વારા ઉડાઉ જવાબ આપવામાં આવે છે નજીકના ઉંચાણવાળા વિસ્તારો માં પણ નિયમિત રીતે પાણી પુરવઠો આપવામાં આવે છે પરંતુ તેમના વિસ્તાર માં જ પાણી આપવામાં આવતું નથી.